Къамыгъагъэ щIыкIэ
Аллерген нэхъ гуащIэхэм хабжэ губгъуэжыхъапхъэр (аброзиер) къэгъэгъэным къэнэжар тхьэмахуитI зэхуакущ.
Мы Iуэхум ехьэлIауэ Налшык къалэ администрацэм зэгурыIуэныгъэхэр ярищIылIащ «Горзеленхоз», «Декоративные культуры» IуэхущIапIэхэм. Къапщтэмэ, иджыпсту дэнэ и дежи щыплъагъунущ а удзым и жэпкъ щхъуантIэ зызыужьахэр: фэтэр куэд хъу унэхэм зэтет я бжэIупэхэм, унэ щIыбагъхэм, лъэс зекIуапIэхэм, гъуэгубгъухэм. Ахэр апхуэдэу щыбэгъуащ псыхъуэхэмрэ гъавэ щIапIэхэмрэ.
Зи гугъу тщIа IуэхущIапIитIым я лэжьакIуэхэм къа-лэн щащIащ а удзыр Iэмал зэриIэкIэ къалэ кIуэцIым щагъэмэщIэну. Уней IуэхущIапIэхэм, лъапсэхэм я Iэгъуэблагъэр ар зейхэм ягъэкъэбзэн хуейуэ ягъэуващ. Псом нэхърэ нэхъ гугъур ар къипчу бгъэсын-ри къэпхынри къызэремызэгъырщ: бгъэсам и Iугъуэри зэранышхуэщ — аллергие къуитынущ, къэпхмэ, зы гъэгъам и пIэм хуэдитху е нэхъыбэ къикIэжынущ. IэщIагъэлIхэм къызэрыхагъэщымкIэ, ахэм щIыпIэ яхухэхауэ щызэхуэхьэсын хуейщ, зыри къыхэмынэжыху гъун хуэдэу.
ШЭРЭДЖ Дисэ.
